फिल्म इंडस्ट्री में कई तरह के काम हैं, जैसे-अभिनय, निर्देशन, कोरियोग्राफी। आप सबसे पहले यह देखें कि खुद को किस चीज में सक्षम/योग्य समझते हैं और क्या उस क्षेत्र में पहले कुछ परफॉर्म किया है? अगर किया है, तो इसका आगे फायदा मिल सकता है और नहीं किया है, फिर भी इनमें से किसी क्षेत्र में आगे बढ़ने का जुनून है, तो आप पुणे स्थित एफटीआइआइ, दिल्ली स्थित एनएसडी या क्षेत्रीय स्तर पर संचालित किसी अच्छे एक्टिंग स्कूल को ज्वाइन करके अपनी प्रतिभा को निखारने का प्रयास कर सकते हैं। इसके बाद बॉलीवुड जाकर प्रयास कर सकते हैं। वैसे आप निर्देशन में रुचि रखते हैं, तो किसी थीम पर वेब फिल्म बनाकर यूट्यूब पर भी जारी कर सकते हैं। लोगों द्वारा पसंद किए जाने और लोकप्रियता बढ़ने पर आगे की राह आसान हो सकती है।